Партнерство “Село плус”  уз подршку Града Вршца организоваће у суботу 24.10. на Агрико пијаци, сајам домаћих производа. Циљ овог сајма је промоција и подршка јачању капацитета малих произвођача хране из руралних средина са територија које обухвата партнерство "СЕЛО ПЛУС", а то су Град Вршац и општине Пландиште и Бела Црква.

Презентација домаћих производа и произвођача  одржаће се у суботу 24.10.2020 на платоу испред Агрико пијаце са почетком у 8:00 часова. Пред посетиоцима ће се наћи пољопривредни производи, гастрономски производи, кондиторске ђаконије рађене по рецептима наших бака, предмети домаће радиности и остали производи домаће радиности.

Изјаве за медије (9:00-9:30):
- Славиша Максимовић, члан Градског већа за рурални развој
- Данијела Боу, председница партнерства "Село плус"
- Пољопривредни произвођачи, учесници, опционо на лицу места